title: A Tanács 2011/499/KKBP határozata ( 2011. augusztus 1. ) az Európai Unió szudáni különleges képviselőjének kinevezéséről szóló 2010/450/KKBP határozat módosításáról és meghosszabbításáról

text:
               11.8.2011

               HU

               Az Európai Unió Hivatalos Lapja

               L 206/50

         A TANÁCS 2011/499/KKBP HATÁROZATA
   (2011. augusztus 1.)
   az Európai Unió szudáni különleges képviselőjének kinevezéséről szóló 2010/450/KKBP határozat módosításáról és meghosszabbításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 28. cikkére, 31. cikkének (2) bekezdésére és 33. cikkére,
   tekintettel az Unió külügyi és biztonságpolitikai főképviselőjének javaslatára,
   mivel:

               (1)

               A Tanács 2010. augusztus 11-én elfogadta a 2010/450/KKBP határozatot (1), amely 2010. szeptember 1-jétől2011. augusztus 31-ig Rosalind MARSDEN-t nevezte ki az Európai Unió szudáni különleges képviselőjévé („EUKK”).

               (2)

               2011. július 9-én a Dél-szudáni Köztársaság kikiáltotta függetlenségét, így az EUKK hatásköre most két független országra terjed ki.

               (3)

               Rosalind MARSDEN-t ki kell nevezni az Európai Unió szudáni köztársasági és dél-szudáni köztársasági különleges képviselőjévé 2011. július 9-től2012. június 30-ig. A 2010/450/KKBP határozatot ezért módosítani kell és meg kell hosszabbítani.

               (4)

               Az EUKK a megbízatását olyan helyzetben látja el, amely rosszabbodhat és akadályozhatja az Unió külső tevékenységének a Szerződés 21. cikkében meghatározott célkitűzéseinek az elérését,

         ELFOGADTA EZT A HATÁROZATOT:
   1. cikk
   A 2010/450/KKBP határozat a következőképpen módosul:

               1.

               a cím helyébe a következő szöveg lép:

               2.

               az 1., 2. és 3. cikk helyébe a következő szöveg lép:
               „1. cikk
               Az Európai Unió különleges képviselője
               A Tanács 2011. július 9-től2012. június 30-ig Rosalind MARSDEN-t nevezi ki az Európai Unió szudáni köztársasági (»Szudán«) és dél-szudáni köztársasági (»Dél-Szudán«) különleges képviselőjévé (»EUKK«). Az EUKK megbízatása hamarabb is megszüntethető, amennyiben a Tanács az Unió külügyi és biztonságpolitikai főképviselőjének (»főképviselő«) javaslatára így határoz.
               2. cikk
               Politikai célkitűzések
               Az EUKK megbízatása az Európai Uniónak (»EU« vagy »Unió«) a Szudánnal és a Dél-Szudánnal kapcsolatos politikai célkitűzésein alapul, és ennek keretében együttműködik a szudáni felekkel, az Afrikai Unióval (AU) és az Egyesült Nemzetek Szervezetével (ENSZ), illetve más nemzeti, regionális és nemzetközi érdekeltekkel annak érdekében, hogy az átfogó békeszerződés (»CPA«) lejáratát és Dél-Szudán 2011. július 9-ével történt függetlenné válását követően megvalósuljon Szudán és Dél-Szudán békés egymás mellett élése. Az uniós politikai célkitűzések közé tartozik a CPA-ban, illetve annak lejártát követően lezáratlanul maradt kérdések megoldásához való aktív hozzájárulás és a feleknek a megállapodásban foglaltak végrehajtásához való segítségnyújtás; a bizonytalan észak–déli határterület stabilizálására tett erőfeszítések támogatása; az intézményépítés támogatása és a stabilitás, a biztonság és a fejlődés előmozdítása Dél-Szudánban; a dárfúri konfliktus politikai eszközökkel való megoldásának előmozdítása; a demokratikus kormányzásnak, az elszámoltathatóságnak és az emberi jogok tiszteletben tartásának ösztönzése, a Nemzetközi Büntetőbírósággal való együttműködést is beleértve; a kelet-szudáni szerepvállalás fenntartása; valamint a humanitárius szállítmányok célba juttatásához szükséges feltételek javítása Szudán és Dél-Szudán egész területén.
               Az EUKK megbízatásának alapja emellett az az uniós politikai célkitűzés is, hogy az EU járuljon hozzá a Dél-Szudán és a tágabb régió stabilitására az LRA (Lord’s Resistance Army – Az Úr Ellenállási Hadserege) által jelentett fenyegetés csökkentéséhez és felszámolásához.
               3. cikk
               Megbízatás
               (1)   E politikai célkitűzések megvalósítása érdekében az EUKK megbízatása a következő:

                           a)

                           kapcsolattartás a szudáni kormánnyal, a dél-szudáni kormánnyal, a szudáni és a dél-szudáni politikai pártokkal, a dárfúri fegyveres mozgalmakkal, a civil társadalommal és a nem kormányzati szervezetekkel az Unió politikai célkitűzéseinek megvalósítása céljából;

                           b)

                           a szoros együttműködés folytatása az ENSZ-szel, az AU-val és különösen az AU Szudánnal foglalkozó magas szintű végrehajtó bizottságával (»AUHIP«), az Arab Államok Ligájával, a kormányközi fejlesztési ügynökséggel, valamint egyéb regionális és nemzetközi érdekelt felekkel, beleértve az USA különmegbízottját;

                           c)

                           részvétel a releváns nemzetközi és nyilvános fórumok munkájában az uniós politikai célkitűzések előmozdítása és a Szudánnal kapcsolatos nemzetközi erőfeszítések koherenciájának biztosítása érdekében;

                           d)

                           az arra irányuló nemzetközi erőfeszítésekhez való hozzájárulás – szoros együttműködésben az ENSZ-szel, az AU-val, a katari kormánnyal és más nemzetközi érdekeltekkel –, hogy Dárfúr kérdésében átfogó és mindenre kiterjedő, tartós békemegállapodás szülessen;

                           e)

                           az emberi jogok tiszteletben tartásának előmozdítása a megfelelő szudáni és dél-szudáni hatóságokkal, a Nemzetközi Büntetőbíróság ügyészének hivatalával, az Emberi Jogi Főbiztos Hivatalával, valamint a térségben működő emberi jogi megfigyelőkkel való rendszeres kapcsolattartás révén;

                           f)

                           hozzájárulás az Unió emberi jogi politikájának, többek között az uniós emberi jogi iránymutatásoknak – különösen a gyermekek és a fegyveres konfliktusok kapcsolatáról, továbbá a nők és lánygyermekek elleni erőszakról, valamint a velük szembeni diszkrimináció valamennyi formája elleni küzdelemről szóló uniós iránymutatásoknak, továbbá a nőkről, a békéről és a biztonságról szóló 1325 (2000) ENSZ biztonsági tanácsi határozattal (»ENSZ BT-határozat«) kapcsolatos uniós politikának – a végrehajtásához, többek között a fejlemények figyelemmel kísérése és az azokról tett jelentések, valamint az e tekintetben megfogalmazott ajánlások révén;

                           g)

                           aktív hozzájárulás a Szudánra és Dél-Szudánra vonatkozóan a Külügyek Tanácsa által 2011. június 20-án jóváhagyott átfogó uniós megközelítés végrehajtásához;

                           h)

                           a Dél-Szudán és a tágabb régió stabilitására az LRA jelentette fenyegetés csökkentését és felszámolását szolgáló erőfeszítéseket támogató uniós szerepvállalás felügyelete és összehangolása minden releváns érdekelt féllel.

                     (2)   Megbízatásának teljesítése érdekében az EUKK többek között:

                           a)

                           tanácsadást nyújt és jelentést tesz a nemzetközi fórumokon képviselt uniós álláspontok meghatározásával kapcsolatban annak érdekében, hogy proaktívan előmozdítsa és megerősítse a Szudánra és Dél-Szudánra vonatkozó uniós politika konzisztens jellegét;

                           b)

                           folyamatosan áttekinti az Unió valamennyi tevékenységét, és szorosan együttműködik az Unió kartúmi és dzsubai küldöttségével, valamint az AU melletti addisz-abebai, illetve az ENSZ melletti New York-i EU-képviselettel;

                           c)

                           támogatja az átfogó békeszerződésben, illetve annak lejártát követően lezáratlanul maradt kérdések megoldásával kapcsolatos politikai folyamatot és tevékenységeket, és segíti a feleket a megállapodásban foglaltak végrehajtásában, valamint támogatja a dél-szudáni intézményépítés terén végzett munkát;

                           d)

                           hozzájárulás az Unió emberi jogi politikájának, többek között az uniós emberi jogi iránymutatásoknak – különösen a gyermekek és a fegyveres konfliktusok kapcsolatáról, továbbá a nők és lánygyermekek elleni erőszakról, valamint a velük szembeni diszkrimináció valamennyi formája elleni küzdelemről szóló uniós iránymutatásoknak, továbbá a nőkről, a békéről és a biztonságról szóló 1325 (2000) ENSZ BT-határozattal kapcsolatos uniós politikának – a végrehajtásához, többek között a fejlemények figyelemmel kísérése és az azokról tett jelentések révén; és

                           e)

                           nyomon követi a szudáni és a dél-szudáni félnek az ENSZ BT vonatkozó határozatainak – különösen az 1556 (2004), 1564 (2004), 1590 (2005), 1591 (2005), 1593 (2005), 1612 (2005), 1663 (2006), 1672 (2006), 1679 (2006), 1769 (2007), 1778 (2007), 1881 (2009), 1882 (2009), 1891 (2009) és 1919 (2010) számú határozatnak – való megfelelését, és jelentésben számol be arról.”;

               3.

               a 4. cikk a következő bekezdéssel egészül ki:
               „(3)   Az EUKK szorosan együttműködik az Európai Külügyi Szolgálattal (»EKSZ«).”;

               4.

               az 5. cikk (1) bekezdése helyébe a következő szöveg lép:
               „(1)   Az EUKK megbízatásával kapcsolatos kiadások fedezésére szánt 1 820 000 EUR pénzügyi referenciaösszeg a 2010. szeptember 1-jétől2012. június 30-ig terjedő időszakra 955 000 EUR-val nő.”;

               5.

               a 6. cikk helyébe a következő szöveg lép:
               „6. cikk
               A csoport létrehozása és összetétele
               (1)   Megbízatása és a rendelkezésre álló megfelelő pénzügyi eszközök keretein belül az EUKK felel csoportjának létrehozásáért. A csoportnak rendelkeznie kell a megbízatás által megkívánt, a meghatározott politikai kérdésekre vonatkozó szakértelemmel. Az EUKK folyamatosan és haladéktalanul tájékoztatja a Tanácsot és a Bizottságot a csoport összetételéről.
               (2)   A tagállamok, az Unió intézményei és az EKSZ javaslatot tehetnek az EUKK-t munkájában segítő személyzet kiküldetésére. A tagállamok vagy az Unió intézményei által az EUKK mellé kiküldött alkalmazottak javadalmazását az érintett tagállam, az Unió érintett intézménye, illetve az EKSZ fedezi. A tagállamok által az uniós intézményekhez vagy az EKSZ-hez kirendelt szakértőket is ki lehet küldeni az EUKK-hoz. A szerződéses nemzetközi alkalmazottaknak a tagállamok állampolgárainak kell lenniük.
               (3)   A kiküldött személyzet minden tagja a küldő állam vagy uniós intézmény, illetve az EKSZ közigazgatási fennhatósága alatt marad, és az EUKK megbízatásának érdekében jár el és végzi feladatát.
               (4)   Az EUKK számára Brüsszelben, Kartúmban és Dzsubában kell fenntartani egy-egy – a szükséges politikai, adminisztratív és logisztikai személyzettel ellátott – hivatalt.”;

               6.

               a 8. cikk helyébe a következő szöveg lép:
               „8. cikk
               Az EU-minősített adatok biztonsága
               Az EUKK és csoportjának tagjai tiszteletben tartják az EU-minősített adatok védelmét szolgáló biztonsági szabályokról szóló, 2011. március 31-i 2011/292/EU tanácsi határozatban (2) megállapított biztonsági elveket és minimumszabályokat.

               7.

               a 10. cikk helyébe a következő szöveg lép:
               „10. cikk
               Biztonság
               Az EUKK – a Szerződés V. címe szerint az Unión kívül műveleti minőségben alkalmazott személyi állomány biztonságára vonatkozó uniós politikának megfelelően – megbízatásával és a hatásköre alá tartozó földrajzi terület biztonsági helyzetével összhangban, a közvetlenül az irányítása alá tartozó állomány biztonsága érdekében meghoz valamennyi indokolt és megvalósítható intézkedést, különösen az alábbiakat:

                           a)

                           az adott misszióra vonatkozó biztonsági terv kidolgozása, amely többek között fizikai, szervezeti és eljárási biztonsági intézkedéseket tartalmaz, szabályozza az állomány biztonságos bejutását a misszió területére és a misszió területén belüli biztonságos mozgását, továbbá kiterjed a biztonsági események kezelésére, valamint tartalmazza a misszió vészhelyzeti intézkedési és evakuálási tervét;

                           b)

                           annak biztosítása, hogy az Unión kívül telepített teljes állomány a misszió területén fennálló körülmények által megkövetelt, nagy kockázat elleni biztosítással rendelkezzen;

                           c)

                           annak biztosítása, hogy az Unión kívül telepítendő csoportjának valamennyi tagja – a helyi szerződéses személyzetet is beleértve – megfelelő, a misszió biztonsági minősítéséhez igazodó biztonsági képzésben részesüljön a misszió területére való érkezése előtt vagy érkezésekor;

                           d)

                           annak biztosítása, hogy a rendszeres biztonsági értékeléseket követően tett ajánlásokat végrehajtsák, és ezek végrehajtásáról és az egyéb biztonsági kérdésekről a félidős jelentések és a megbízatás végrehajtásáról szóló jelentések keretében írásos jelentéseket nyújtsanak be a Tanács, a főképviselő és a Bizottság számára.”;

               8.

               a 11. cikk (2) bekezdése helyébe a következő szöveg lép:
               „(2)   Az EUKK rendszeres jelentésben számol be a PBB-nek a dárfúri helyzet, valamint a szudáni és a dél-szudáni helyzet alakulásáról.”;

               9.

               a 12. cikk (2) bekezdése helyébe a következő szöveg lép:
               „(2)   Az EUKK a helyszínen szoros kapcsolatot tart fenn az Unió – többek között kartúmi, dzsubai, addisz-abebai és New York-i – küldöttségeinek vezetőivel és a tagállamok külképviseleteinek vezetőivel. Ezek minden tőlük telhetőt megtesznek annak érdekében, hogy az EUKK-nak megbízatása végrehajtásában segítséget nyújtsanak. Az EUKK egyéb, a helyszínen működő nemzetközi és regionális szereplőkkel is kapcsolatot tart.”;

               10.

               a 13. cikk helyébe a következő szöveg lép:
               „13. cikk
               Felülvizsgálat
               E határozat végrehajtását, valamint az Uniónak a térségben történő egyéb hozzájárulásaival való összhangját rendszeresen felül kell vizsgálni. Az EUKK 2012. január végéig az elért eredményekről szóló jelentést, a megbízatás végén pedig a megbízatás teljesítéséről szóló átfogó jelentést nyújt be a Tanácsnak, a főképviselőnek és a Bizottságnak.”.

         2. cikk
   Ez a határozat az elfogadásának napján lép hatályba.
   Ezt a rendeletet 2011. július 9-től kell alkalmazni.

      Kelt Brüsszelben, 2011. augusztus 1-jén.

            a Tanács részéről

            az elnök

         M. DOWGIELEWICZ

      (1)  HL L 211., 2010.8.12., 42. o.

      (2)  HL L 141., 2011.5.27., 17. o.”


title: 2008/200/EK: A Bizottság határozata ( 2008. február 20. ) a textil- és ruházati termékek behozatalával kapcsolatban Argentína által fenntartott kereskedelmi gyakorlatokra vonatkozó vizsgálati eljárás megszüntetéséről

text:
               5.3.2008

               HU

               Az Európai Unió Hivatalos Lapja

               L 60/34

      A BIZOTTSÁG HATÁROZATA

   (2008. február 20.)
   a textil- és ruházati termékek behozatalával kapcsolatban Argentína által fenntartott kereskedelmi gyakorlatokra vonatkozó vizsgálati eljárás megszüntetéséről
   (2008/200/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a nemzetközi kereskedelmi szabályok, különösen a Kereskedelmi Világszervezet égisze alatt kialakított kereskedelmi szabályok alapján a Közösséget megillető jogok gyakorlásának biztosítása érdekében a közös kereskedelmi politika területén követendő közösségi eljárások megállapításáról szóló, 1994. december 22-i 3286/94/EK tanácsi rendeletre (1) és különösen annak 11. cikke (1) bekezdésére,
   mivel:
   A.   AZ ELJÁRÁS HÁTTERE

               (1)

               1999. október 11-én az Euratex (European Apparel and Textile Organisation, Európai Ruházati és Textilipari Szervezet) a 3286/94/EK tanácsi rendelet (a továbbiakban: rendelet) 4. cikke értelmében panaszt nyújtott be azon tagjai nevében, amelyek Argentínába exportálnak, illetve exportálni szándékoznak.

               (2)

               A panaszos azt állította, hogy a Közösség textil- és ruházatitermék-értékesítését Argentínában a rendelet 2. cikkének (1) bekezdése értelmében különböző kereskedelmi akadályok korlátozzák, azaz egy „olyan, harmadik ország által bevezetett vagy fenntartott kereskedelmi gyakorlat” korlátozza, „amelynek vonatkozásában nemzetközi kereskedelmi szabályok írnak elő fellépési jogot”. Az állítólagos kereskedelmi akadályok a következők voltak:

                           a)

                           szállítás előtti áruvizsgálat és minimális vámértékek;

                           b)

                           származási bizonyítványok túlzott követelése;

                           c)

                           a termékösszetételről tett nyilatkozat formanyomtatványának benyújtására irányuló követelmény;

                           d)

                           túl nagy terhet jelentő címkézési követelmények;

                           e)

                           statisztikai adó és megkülönböztetett héa.

               (3)

               A panaszos egyben azt is állította, hogy ezek a gyakorlatok a rendelet 2. cikkének (4) bekezdése értelmében hátrányos kereskedelmi hatással járnak.

               (4)

               A Bizottság a rendelet által létrehozott tanácsadó bizottsággal folytatott konzultációt követően ezért úgy döntött, hogy elegendő bizonyíték áll rendelkezésre ahhoz, hogy vizsgálati eljárást indítson azzal a céllal, hogy mérlegelje az érintett jogi és ténykérdéseket. Ennek megfelelően 1999. november 27-én a vizsgálati eljárást megindították (2).

         B.   A VIZSGÁLATI ELJÁRÁS EREDMÉNYEI

               (5)

               2000-ben a vizsgálat a származási bizonyítványról azt a következtetést vonta le, hogy a terhet jelentő követelmények látszólag megszegték az 1994. évi GATT VIII. cikke 3. bekezdését és X. cikkét, a textil- és ruházati termékekről szóló WTO-megállapodás 7. cikke 1. bekezdését, és ellentmondtak az 1994. évi GATT VIII. cikke 1. bekezdése c) pontjának. A címkézési követelményekről szóló intézkedések látszólag megszegték a kereskedelem technikai akadályairól szóló WTO-megállapodás 2. cikke 2. bekezdését, és ellentmondtak az 1994. évi GATT VIII. cikke 1. bekezdése c) pontjának. A termékösszetételről tett nyilatkozat formanyomtatványának követelményeit illetően látszólag megszegték a behozatali engedélyezési eljárásokról szóló WTO-megállapodás 2. cikkét. A vámérték ellenőrzésére irányuló eljárást illetően a bizottsági szolgálatok a kérdést szabályozó, nemrégiben bevezetett új törvény miatt nem tudtak végleges álláspontot kialakítani. A szállítás előtti áruvizsgálat kérdését tekintve nem szegték meg a szállítás előtti áruvizsgálatról szóló WTO-megállapodás egyik rendelkezését sem. Látszólag azonban nem igazodtak a megállapodás céljához és szelleméhez. Végül a statisztikai adó kérdésében nem volt tapasztalható a WTO-szabályok megszegése, és a megkülönböztetett héa kérdését már a kereskedelem akadályozásáról szóló rendelettel összefüggésben az Argentínába irányuló bőrbehozatalra vonatkozó másik eljárás alkalmával megtárgyalták (3).

               (6)

               A vizsgálat egyben azt a következtetést is levonta, hogy a vizsgált intézkedések a rendelet 2. cikkének (4) bekezdése értelmében halmozottan hátrányos kereskedelmi hatással jártak, vagy ezzel fenyegettek.

         C.   FEJLEMÉNYEK A VIZSGÁLAT LEZÁRULTA UTÁN

               (7)

               A vizsgálatot követően az évek során az argentin hatóságokkal megbeszéléseket folytattak azzal a céllal, hogy sikerüljön békésen megállapodni a kereskedelmet gátló akadályok megszüntetéséről, illetve fokozatos enyhítéséről.

               (8)

               A vámérték megállapításának gyakorlatát illetően a helyzet az utóbbi években javult. Javult az átláthatóság, és az európai gyártók és exportőrök részt vehetnek a vámértékek megállapításához alkalmazandó indikatív értékek meghatározásában. A szállítás előtti áruvizsgálat megszűnt, és a termékösszetételről tett nyilatkozat formanyomtatványának követelménye úgy tűnik, nem okoz problémát az exportőrök számára.

               (9)

               A származási bizonyítványok kérdése terén az Instruccion General No 9/2002 de la Direccion General de Aduanas2002. február 8-i elfogadásával jelentős előrelépést sikerült elérni. A közelmúltig az európai ipar előtt álló fő akadály az a követelmény maradt, hogy háromoldalú kereskedelem esetén az argentin hatóságokhoz nemcsak a származási bizonyítványt kellett eljuttatni, hanem a harmadik országból származó áru gyártója és a feladó ország exportőre közötti számlát is, ezáltal aggályok merültek fel az eredeti tranzakció adatainak bizalmas kezelésével kapcsolatban. Az Administracion Federal de Ingresos Publicos (Subdireccion general tecnico legal aduanera) Nota External No 3/07–jének elfogadásával Argentína gyakorlatilag beszüntette az eredeti számla másolatának rendelkezésre bocsátására irányuló követelményt, és ehelyett bevezetett egy olyan bizonyítványt, amelyet a feladó ország illetékes hatósága, pl. egy kereskedelmi kamara ad ki, majd a feladó országban az argentin konzulátus hitelesít.

               (10)

               A forgalmi bélyeg kötelező felvarrásához kapcsolódó címkézési követelmények tekintetében az argentin hatóságok arról tájékoztattak, hogy e követelmény teljesítésének költsége a szállítás értékéhez képest igen csekély. Ennélfogva úgy tűnik, hogy a hátramaradt kereskedelmi akadály lehetséges hátrányos hatásainak nincs, és nem is lehet jelentős hatása a közösségi gazdaságra vagy a Közösség egy régiójának gazdaságára, vagy benne a textilgyártó ágazatra.

         D.   KÖVETKEZTETÉS ÉS AJÁNLÁSOK

               (11)

               A fenti elemzés fényében a vizsgálati eljárás az Euratex által benyújtott panaszban állítottak szerint a kereskedelmet gátló akadályok tekintetében vélhetően kielégítő helyzetet eredményezett, illetve a forgalmi bélyeg felvarrása esetében a vizsgált intézkedésnek önmagában nincs jelentős hatása az Európai Közösség textilgyártó régióira nézve. A vizsgálati eljárást ezért a rendelet 11. cikke (1) bekezdése értelmében meg kell szüntetni.

               (12)

               Az e határozatban említett intézkedésekről a tanácsadó bizottsággal konzultációt folytattak,

         A KÖVETKEZŐKÉPPEN HATÁROZOTT:
   Egyetlen cikk
   A textil- és ruházati termékek behozatalával kapcsolatban Argentína által fenntartott kereskedelmi gyakorlatokra vonatkozó vizsgálati eljárás megszűnik.

      Kelt Brüsszelben, 2008. február 20-án.

            a Bizottság részéről

         Peter MANDELSON

            a Bizottság tagja

      (1)  HL L 349., 1994.12.31., 71. o. A 356/95/EK rendelettel (HL L 41., 1995.2.23., 3. o.) módosított rendelet.

      (2)  HL C 340., 1999.11.27., 70. o.

      (3)  HL L 295., 1998.11.4., 46. o.


title: A Tanács (EU, Euratom) 2016/1125 határozata (2016. július 8.) az Európai Gazdasági és Szociális Bizottságnak a Portugál Köztársaság által javasolt egy tagja kinevezéséről

text:
               12.7.2016

               HU

               Az Európai Unió Hivatalos Lapja

               L 187/15

         A TANÁCS (EU, Euratom) 2016/1125 HATÁROZATA
   (2016. július 8.)
   az Európai Gazdasági és Szociális Bizottságnak a Portugál Köztársaság által javasolt egy tagja kinevezéséről
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 302. cikkére,
   tekintettel az Európai Atomenergia-közösséget létrehozó szerződésre és különösen annak 106a. cikkére,
   tekintettel a portugál kormány javaslatára,
   tekintettel az Európai Bizottság véleményére,
   mivel:

               (1)

               A Tanács 2015. szeptember 18-án, illetve 2015. október 1-jén elfogadta az Európai Gazdasági és Szociális Bizottság tagjainak a 2015. szeptember 21-től2020. szeptember 20-ig tartó időtartamra történő kinevezéséről szóló (EU, Euratom) 2015/1600 (1), illetve (EU, Euratom) 2015/1790 (2) határozatot.

               (2)

               Lino DA SILVA MAIA hivatali idejének lejártát követően az Európai Gazdasági és Szociális Bizottság egy tagjának helye megüresedett,

         ELFOGADTA EZT A HATÁROZATOT:
   1. cikk
   A Tanács José Custódio LEIRIÃO-t (Member of the National Confederation of Solidarity Institutions (CNIS)) a hivatali idő hátralévő részére, azaz 2020. szeptember 20-ig az Európai Gazdasági és Szociális Bizottság tagjává nevezi ki.
   2. cikk
   Ez a határozat az elfogadásának napján lép hatályba.

      Kelt Brüsszelben, 2016. július 8-án.

            a Tanács részéről

            az elnök

         M. LAJČÁK

      (1)  A Tanács 2015. szeptember 18-i (EU, Euratom) 2015/1600 határozata az Európai Gazdasági és Szociális Bizottság tagjainak a 2015. szeptember 21-től2020. szeptember 20-ig terjedő időtartamra történő kinevezéséről (HL L 248., 2015.9.24., 53. o.).

      (2)  A Tanács 2015. október 1-jei (EU, Euratom) 2015/1790 határozata az Európai Gazdasági és Szociális Bizottság tagjainak a 2015. szeptember 21-től2020. szeptember 20-ig terjedő időtartamra történő kinevezéséről (HL L 260., 2015.10.7., 23. o.).


               15.12.2016

               HU

               Az Európai Unió Hivatalos Lapja

               C 468/284

         P7_TA(2013)0563
   A Számvevőszék egy tagjának kinevezése (Danièle Lamarque – FR)
   Az Európai Parlament 2013. december 11-i határozata Danièle Lamarque a Számvevőszék tagjává történő kinevezéséről (C7-0311/2013 – 2013/0809(NLE))
   (Konzultáció)
   (2016/C 468/64)

      Az Európai Parlament,

               —

               tekintettel az Európai Unió működéséről szóló szerződés 286. cikkének (2) bekezdésére, amelynek megfelelően a Tanács konzultált a Parlamenttel (C7-0311/2013),

               —

               tekintettel eljárási szabályzata 108. cikkére,

               —

               tekintettel a Költségvetési Ellenőrző Bizottság jelentésére (A7-0437/2013),

               A.

               mivel a Parlament Költségvetési Ellenőrző Bizottsága értékelte – különösen az Európai Unió működéséről szóló szerződés 286. cikkének (1) bekezdésében foglalt feltételek szempontjából – a javasolt jelölt képességeit;

               B.

               mivel a Költségvetési Ellenőrző Bizottság 2013. november 7-i ülésén meghallgatta a Tanács által a Számvevőszék tagjának jelölt személyt,

               1.

               kedvezően véleményezi a Tanács Danièle Lamarque számvevőszéki taggá történő kinevezésére irányuló javaslatát;

               2.

               utasítja elnökét, hogy továbbítsa ezt a határozatot a Tanácsnak és tájékoztatás céljából a Számvevőszéknek, valamint az Európai Unió többi intézményének és a tagállamok ellenőrző szerveinek.


title: 2009/844/EK: Az Európai Parlament és a Tanács határozata ( 2009. október 21. ) az Európai Unió Szolidaritási Alapjának az Európai Parlament, a Tanács és a Bizottság közötti, a költségvetési fegyelemről, valamint a pénzgazdálkodás hatékonyságáról és eredményességéről szóló, 2006. május 17-i intézményközi megállapodás 26. pontjával összhangban történő igénybevételéről

text:
               19.11.2009

               HU

               Az Európai Unió Hivatalos Lapja

               L 304/5

      AZ EURÓPAI PARLAMENT ÉS A TANÁCS HATÁROZATA

   (2009. október 21.)
   az Európai Unió Szolidaritási Alapjának az Európai Parlament, a Tanács és a Bizottság közötti, a költségvetési fegyelemről, valamint a pénzgazdálkodás hatékonyságáról és eredményességéről szóló, 2006. május 17-i intézményközi megállapodás 26. pontjával összhangban történő igénybevételéről
   (2009/844/EK)
   AZ EURÓPAI PARLAMENT ÉS AZ EURÓPAI UNIÓ TANÁCSA,
   tekintettel az Európai Parlament, a Tanács és a Bizottság közötti, a költségvetési fegyelemről, valamint a pénzgazdálkodás hatékonyságáról és eredményességéről szóló, 2006. május 17-i intézményközi megállapodásra (1) és különösen annak 26. pontjára,
   tekintettel az Európai Unió Szolidaritási Alapjának létrehozásáról szóló, 2002. november 11-i 2012/2002/EK tanácsi rendeletre (2),
   tekintettel a Bizottság javaslatára,
   mivel:

               (1)

               Az Európai Unió létrehozta az Európai Unió Szolidaritási Alapját (a továbbiakban: az Alap), hogy kifejezze a katasztrófák által sújtott térségek lakossága iránti szolidaritását.

               (2)

               A 2006. május 17-i intézményközi megállapodás az Alap igénybevételét az évi egymilliárd EUR-s plafonértéken belül teszi lehetővé.

               (3)

               A 2012/2002/EK rendelet tartalmazza az Alap igénybevételére vonatkozó rendelkezéseket.

               (4)

               Olaszország kérelmet nyújtott be az Alap igénybevételére egy földrengés okozta katasztrófára vonatkozóan,

         A KÖVETKEZŐKÉPPEN HATÁROZOTT:
   1. cikk
   Az Európai Uniónak a 2009-es pénzügyi évre vonatkozó általános költségvetése számára igénybe kell venni az Európai Unió Szolidaritási Alapját 493 771 159 EUR-s összeg nyújtása érdekében, kötelezettségvállalási és kifizetési előirányzatok formájában.
   2. cikk
   Ezt a határozatot az Európai Unió Hivatalos Lapjában kell közzétenni.

      Kelt Strasbourgban, 2009. október 21-én.

            az Európai Parlament részéről

            az elnök

         J. BUZEK

            a Tanács részéről

            az elnök

         C. MALMSTRÖM

      (1)  HL C 139., 2006.6.14., 1. o.

      (2)  HL L 311., 2002.11.14., 3. o.


title: 2009/517/EK: A Tanács határozata ( 2009. június 22. ) az Európai Közösség és a Pakisztáni Iszlám Köztársaság közötti, a légi szolgáltatások bizonyos kérdéseiről szóló megállapodás megkötéséről

text:
               3.7.2009

               HU

               Az Európai Unió Hivatalos Lapja

               L 173/11

      A TANÁCS HATÁROZATA

   (2009. június 22.)
   az Európai Közösség és a Pakisztáni Iszlám Köztársaság közötti, a légi szolgáltatások bizonyos kérdéseiről szóló megállapodás megkötéséről
   (2009/517/EK)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre, és különösen annak 80. cikke (2) bekezdésére, összefüggésben a 300. cikk (2) bekezdése első albekezdésének első mondatával, illetve a 300. cikk (3) bekezdésének első albekezdésével,
   tekintettel a Bizottság javaslatára,
   tekintettel az Európai Parlament véleményére,
   mivel:

               (1)

               A Tanács 2003. június 5-én felhatalmazta a Bizottságot, hogy tárgyalásokat kezdeményezzen harmadik országokkal a meglévő kétoldalú megállapodások egyes rendelkezéseinek egy közösségi megállapodással való felváltásáról.

               (2)

               A Bizottság a Közösség nevében tárgyalásokat folytatott az Európai Közösség és a Pakisztáni Iszlám Köztársaság közötti, a légi szolgáltatások bizonyos kérdéseiről szóló megállapodásról (1) (a továbbiakban: a megállapodás), összhangban a Bizottságot a meglévő kétoldalú megállapodások egyes rendelkezéseinek közösségi megállapodással való felváltása céljából harmadik országokkal folytatandó tárgyalások kezdeményezésére felhatalmazó tanácsi határozat mellékletében foglalt mechanizmusokkal és irányelvekkel.

               (3)

               A megállapodást a Közösség nevében annak későbbi lehetséges megkötésére is figyelemmel és 2009/302/EK tanácsi határozattal (2) összhangban 2009. február 24-én aláírták.

               (4)

               A megállapodást jóvá kell hagyni,

         A KÖVETKEZŐKÉPPEN HATÁROZOTT:
   1. cikk
   Az Európai Közösség és a Pakisztáni Iszlám Köztársaság közötti, a légi közlekedés bizonyos kérdéseiről szóló megállapodást a Közösség nevében a Tanács jóváhagyja.
   2. cikk
   A Tanács elnöke felhatalmazást kap, hogy kijelölje a megállapodás 8. cikkének (1) bekezdése szerinti értesítés megtételére jogosult személy(eke)t.

      Kelt Luxembourgban, 2009. június 22-én.

            a Tanács részéről

            az elnök

         J. ŠEBESTA

      (1)  HL L 84., 2009.3.31., 34. o.

      (2)  HL L 84., 2009.3.31., 33. o.


title: A Tanács határozata (1991. december 19.) az Európai Gazdasági Közösség, valamint az Osztrák Köztársaság, a Finn Köztársaság, az Izlandi Köztársaság, a Norvég Királyság, a Svéd Királyság és a Svájci Államszövetség között levélváltás formájában létrejött, az egységes árutovábbítási eljárásról szóló 1987. május 20-i egyezmény módosításáról szóló megállapodás megkötéséről

text:
Fontos jogi nyilatkozat

|

31993D0069

Hivatalos Lap L 025 , 02/02/1993 o. 0026 - 0026

		A Tanács határozata(1991. december 19.)az Európai Gazdasági Közösség, valamint az Osztrák Köztársaság, a Finn Köztársaság, az Izlandi Köztársaság, a Norvég Királyság, a Svéd Királyság és a Svájci Államszövetség között levélváltás formájában létrejött, az egységes árutovábbítási eljárásról szóló 1987. május 20-i egyezmény módosításáról szóló megállapodás megkötéséről(93/69/EGK)AZ EURÓPAI KÖZÖSSÉGEK TANÁCSA,tekintettel az Európai Gazdasági Közösséget létrehozó szerződésre és különösen annak 113. cikkére,tekintettel a Bizottság javaslatára,mivel az Európai Gazdasági Közösség, valamint az Osztrák Köztársaság, a Finn Köztársaság, az Izlandi Köztársaság, a Norvég Királyság, a Svéd Királyság és a Svájci Államszövetség között létrejött, az egységes árutovábbítási eljárásról szóló egyezmény [1] 15. cikkének (2) bekezdése felhatalmazza az egyezmény által létrehozott vegyes bizottságot, hogy ajánlásokat tegyen az egyezmény módosítására;mivel az egyezményt módosították annak érdekében, hogy figyelembe vegyék a közösségi árutovábbítási szabályoknak a belső piac 1993. január 1-jével való kiteljesedését célzó, az említett eljáráshoz kapcsolódó reformok részét képező legújabb módosításait;mivel a szóban forgó módosításokat a vegyes bizottság 1/91 sz. ajánlása tartalmazza; mivel az említett ajánlásról szóló, levélváltás formájában létrejött megállapodást jóvá kell hagyni,ELFOGADTA EZT A HATÁROZATOT:1. cikkAz Európai Gazdasági Közösség, valamint az Osztrák Köztársaság, a Finn Köztársaság, az Izlandi Köztársaság, a Norvég Királyság, a Svéd Királyság és a Svájci Államszövetség között levélváltás formájában létrejött, az egységes árutovábbítási eljárásról szóló 1987. május 20-i egyezmény módosításáról szóló megállapodást a Közösség nevében a Tanács jóváhagyja.A megállapodás szövegét csatolták e határozathoz.2. cikkA Tanács elnöke felhatalmazást kap, hogy kijelölje a megállapodásnak a Közösséget jogilag kötelező aláírására jogosult személyt.Kelt Brüsszelben, 1991. december 19-én.a Tanács részérőlaz elnökP. Dankert[1] HL L 226., 1987.8.13., 1. o.--------------------------------------------------


title: 2014/268/EU: A Tanács határozata ( 2014. május 6. ) az Európai Unió nevében az EGT Vegyes Bizottságban az EGT-megállapodás egyes, a négy alapszabadságon kívül eső területeken folytatott együttműködésről szóló 31. jegyzőkönyvének módosításáról elfogadandó álláspontról

text:
               13.5.2014

               HU

               Az Európai Unió Hivatalos Lapja

               L 138/102

         A TANÁCS HATÁROZATA
   (2014. május 6.)
   az Európai Unió nevében az EGT Vegyes Bizottságban az EGT-megállapodás egyes, a négy alapszabadságon kívül eső területeken folytatott együttműködésről szóló 31. jegyzőkönyvének módosításáról elfogadandó álláspontról
   (2014/268/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 165. cikke (4) bekezdésére, 166. cikke (4) bekezdésére és 218. cikke (9) bekezdésére,
   tekintettel az Európai Gazdasági Térségről szóló megállapodás végrehajtására vonatkozó rendelkezésekről szóló, 1994. november 28-i 2894/94/EK tanácsi rendeletre (1) és különösen annak 1. cikke (3) bekezdésére,
   tekintettel az Európai Bizottság javaslatára,
   mivel:

               (1)

               Az Európai Gazdasági Térségről szóló megállapodás (2) (a továbbiakban: az EGT-megállapodás) 1994. január 1-jén lépett hatályba.

               (2)

               Az EGT-megállapodás 98. cikke alapján az EGT Vegyes Bizottság határozhat – többek között – az EGT-megállapodás 31. jegyzőkönyvének módosításáról.

               (3)

               Az EGT-megállapodás 31. jegyzőkönyve rendelkezéseket és szabályokat tartalmaz egyes, a négy alapszabadságon kívül eső területeken folytatott együttműködésre vonatkozóan.

               (4)

               Indokolt kiterjeszteni az EGT-megállapodás szerződő felei közötti együttműködést az 1288/2013/EU európai parlamenti és tanácsi rendeletre (3).

               (5)

               Ezért ennek megfelelően módosítani kell az EGT-megállapodás 31. jegyzőkönyvét annak érdekében, hogy e kibővített együttműködésre 2014. január 1-jétől sor kerülhessen.

               (6)

               Az Unió által az EGT Vegyes Bizottságban képviselendő álláspontnak a mellékelt határozattervezeten kell alapulnia,

         ELFOGADTA EZT A HATÁROZATOT:
   1. cikk
   Az Uniónak az EGT Vegyes Bizottságban az EGT-megállapodás egyes, a négy alapszabadságon kívül eső területeken folytatott együttműködésről szóló 31. jegyzőkönyvének tervezett módosításával kapcsolatosan elfogadandó álláspontja az e határozathoz mellékelt EGT vegyes bizottsági határozattervezeten alapul.
   2. cikk
   Ez a határozat az elfogadásának napján lép hatályba.

      Kelt Brüsszelben, 2014. május 6-án.

            a Tanács részéről

            az elnök

         G. STOURNARAS

      (1)  HL L 305., 1994.11.30., 6. o.

      (2)  HL L 1., 1994.1.3., 3. o.

      (3)  Az Európai Parlament és a Tanács 2013. december 11-i 1288/2013/EU rendelete az „Erasmus+”: elnevezésű uniós oktatási, képzési, ifjúsági és sportprogram létrehozásáról, valamint az 1719/2006/EK, az 1720/2006/EK és az 1298/2008/EK határozat hatályon kívül helyezéséről (HL L 347., 2013.12.20., 50. o.).

      TERVEZET
      AZ EGT VEGYES BIZOTTSÁG …/2014 határozata
      (…)
      az EGT-megállapodás egyes, a négy alapszabadságon kívül eső területeken folytatott együttműködésről szóló 31. jegyzőkönyvének módosításáról
      AZ EGT VEGYES BIZOTTSÁG,
      tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 86. és 98. cikkére,
      mivel:

                  (1)

                  Indokolt kiterjeszteni az EGT-megállapodás szerződő felei közötti együttműködést az „Erasmus+” elnevezésű uniós oktatási, képzési, ifjúsági és sportprogram létrehozásáról, valamint az 1719/2006/EK, az 1720/2006/EK és az 1298/2008/EK határozat hatályon kívül helyezéséről szóló, 2013. december 11-i 1288/2013/EU európai parlamenti és tanácsi rendeletre (1).

                  (2)

                  Ezért ennek megfelelően módosítani kell az EGT-megállapodás 31. jegyzőkönyvét annak érdekében, hogy e kibővített együttműködésre 2014. január 1-jétől kezdődően sor kerülhessen,

            ELFOGADTA EZT A HATÁROZATOT:
      1. cikk
      Az EGT-megállapodás 31. jegyzőkönyvének 4. cikke a következőképpen módosul:

                  1.

                  A (2m) bekezdést követően a szöveg a következő bekezdéssel egészül ki:

                              „(2n)

                              Az EFTA-államok 2014. január 1-jei hatállyal részt vesznek a következő programban:

                                          —

                                             32013 R 1288: Az Európai Parlament és a Tanács 2013. december 11-i 1288/2013/EU rendelete az »Erasmus+« elnevezésű uniós oktatási, képzési, ifjúsági és sportprogram létrehozásáról, valamint az 1719/2006/EK, az 1720/2006/EK és az 1298/2008/EK határozat hatályon kívül helyezéséről (HL L 347., 2013.12.20., 50. o.).”

                  2.

                  A (3) bekezdés szövegének helyébe a következő szöveg lép:
                  „Az EFTA államok a megállapodás 82. cikke (1) bekezdésének a) pontja szerint pénzügyi hozzájárulást tesznek az (1), (2), (2a), (2b), (2c), (2d), (2e), (2f), (2g), (2h), (2i), (2j), (2k), (2l), (2m) és (2n) bekezdésben említett programokhoz és fellépésekhez.”

            2. cikk
      Ez a határozat azt a napot követő napon lép hatályba, hogy az EGT-megállapodás 103. cikkének (1) bekezdésében előírt utolsó bejelentést megtették (2).
      Ezt a határozatot 2014. január 1-jétől kell alkalmazni.
      3. cikk
      Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.

         Kelt Brüsszelben, …

               az EGT Vegyes Bizottság részéről

               az elnök

               az EGT Vegyes Bizottság titkárai

         (1)  HL L 347., 2013.12.20., 50. o.

         (2)  [Alkotmányos követelmények fennállását nem jelezték.] [Alkotmányos követelmények fennállását jelezték.]


title: 2005/303/: Az EFTA Felügyeleti Hatóság határozata 303/05/COL ( 2005. november 30. ) az állami támogatások anyagi jogi és eljárásjogi szabályainak ötvenegyedik módosítása

text:
               23.11.2006

               HU

               Az Európai Unió Hivatalos Lapja

               L 324/30

      AZ EFTA FELÜGYELETI HATÓSÁG HATÁROZATA

   303/05/COL
   (2005. november 30.)
   az állami támogatások anyagi jogi és eljárásjogi szabályainak ötvenegyedik módosítása
   AZ EFTA FELÜGYELETI HATÓSÁG (1),
   TEKINTETTEL az Európai Gazdasági Térségről szóló megállapodásra (2) és különösen annak 61–63. cikkére és 26. jegyzőkönyvére,
   TEKINTETTEL az EFTA-államok közötti, Felügyeleti Hatóság és Bíróság létrehozásáról szóló megállapodásra (3) és különösen annak 24. cikkére, 5. cikke (2) bekezdésének b) pontjára, valamint 3. jegyzőkönyve I. részének 1. cikkére,
   MIVEL a Felügyeleti és Bírósági Megállapodás 24. cikke értelmében a Hatóságnak kell érvényre juttatnia az EGT-megállapodás állami támogatásra vonatkozó rendelkezéseit,
   MIVEL a Felügyeleti és Bírósági Megállapodás 5. cikke (2) bekezdése b) pontja alapján a Hatóság köteles közleményeket vagy iránymutatásokat kiadni az EGT-megállapodás által szabályozott ügyekben, amennyiben ezen megállapodás, vagy a Felügyeleti és Bírósági Megállapodás kifejezetten így rendelkezik, vagy amennyiben a Hatóság ezt szükségesnek ítéli,
   EMLÉKEZTETVE az EFTA Felügyeleti Hatóság által 1994. január 19-én elfogadott (4), állami támogatással kapcsolatos eljárási és anyagi jogi szabályokra (5),
   MIVEL 2005. november 9-én az Európai Közösségek Bizottsága (6) elfogadta a kutatáshoz és fejlesztéshez nyújtott állami támogatás közösségi keretrendszere (7) hatályának 2006. december 31-ig történő meghosszabbítását,
   MIVEL ez a meghosszabbítás az Európai Gazdasági Térséget is érinti,
   MIVEL a kutatáshoz és fejlesztéshez nyújtott állami támogatás közösségi keretrendszerét beemelték az állami támogatásokról szóló iránymutatások 14. fejezetébe,
   MIVEL az állami támogatásról szóló iránymutatások 14. fejezete 2005. december 31-én lejár,
   MIVEL az EGT állami támogatásra vonatkozó szabályainak egységes alkalmazását az egész Európai Gazdasági Térségben biztosítani kell,
   MIVEL az EGT-megállapodás XV. melléklete végén lévő „ÁLTALÁNOS” címszó alatti II. pont szerint a Hatóságnak az Európai Bizottsággal folytatott konzultációt követően az Európai Bizottság által elfogadottakkal összhangban lévő jogi aktusokat kell elfogadnia,
   az Európai Bizottsággal folytatott konzultációt követően,
   EMLÉKEZTETVE, hogy a Hatóság a tárgyban Izlanddal, Liechtensteinnel és Norvégiával folytatott levelezés keretében konzultált az EFTA-államokkal,
   ELFOGADTA EZT A HATÁROZATOT:

               1.

               Az állami támogatásról szóló iránymutatások kutatáshoz és fejlesztéshez nyújtott állami támogatásról szóló 14. fejezetének érvényességét 2006. december 31-ig meghosszabbítják. Az állami támogatásról szóló iránymutatások 14.9 szakaszának (2) bekezdésének szövege a következő:
               „Ezen iránymutatások 2006. december 31-ig alkalmazandók.”
               Az állami támogatásokról szóló iránymutatások 14. fejezete 1. lábjegyzetének szövege a következő:
               „Ezt a fejezetet a 2002. július 26-i és 2005. november 30-i bizottsági testületi határozatokkal módosították. A fejezet a kutatáshoz és fejlesztéshez nyújtott állami támogatásról szóló közösségi keretrendszerre vonatkozik (HL C 45., 1996.2.17., 5. o.), amelyet az 1998. február 13-i (HL C 48., 1998.2.13., 2. o.), a 2002. május 8-i (HL C 111., 2002.5.8., 3. o.) és a 2005. november 9-i bizottsági közlemény módosított.”

               2.

               Az EFTA-államokat levélben kell értesíteni, csatolva ezen határozat egy másolatát.

               3.

               Az Európai Bizottságot – az EGT-megállapodás 27. jegyzőkönyve d) pontjának megfelelően – ezen határozat egy másolatának megküldésével kell tájékoztatni.

               4.

               A határozatot az Európai Unió Hivatalos Lapjának EGT-re vonatkozó részében és EGT-kiegészítésében kell kihirdetni.

      Kelt Brüsszelben, 2005. november 30-án.

            az EFTA Felügyeleti Hatóság részéről

         Einar M. BULL

            elnök

         Kurt JÄGER

            testületi tag

      (1)  A továbbiakban: a Hatóság.

      (2)  A továbbiakban: EGT-megállapodás.

      (3)  A továbbiakban: Felügyeleti és Bírósági Megállapodás.

      (4)  A továbbiakban: állami támogatásról szóló iránymutatások.

      (5)  Eredetileg megjelent: HL L 231., 1994.9.3., valamint annak 32. EGT-kiegészítésében, legutóbb a 2005.11.30-i határozattal módosítva.

      (6)  A továbbiakban: EK Bizottság.

      (7)  A kutatáshoz és fejlesztéshez nyújtott állami támogatásról szóló közösségi iránymutatások, megjelent HL C 45., 1996.2.17., 5. o.


title: 2014/47/EU: A Tanács határozata ( 2014. január 28. ) a Régiók Bizottsága nyolc portugál tagjának és hét portugál póttagjának kinevezéséről

text:
               30.1.2014

               HU

               Az Európai Unió Hivatalos Lapja

               L 27/60

         A TANÁCS HATÁROZATA
   (2014. január 28.)
   a Régiók Bizottsága nyolc portugál tagjának és hét portugál póttagjának kinevezéséről
   (2014/47/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 305. cikkére,
   tekintettel a portugál kormány javaslatára,
   mivel:

               (1)

               A Tanács 2009. december 22-én, illetve 2010. január 18-án elfogadta a Régiók Bizottsága tagjainak és póttagjainak a 2010. január 26-tól2015. január 25-ig tartó időszakra történő kinevezéséről szóló 2009/1014/EU (1), illetve 2010/29/EU határozatot (2).

               (2)

               José CORREIA, Manuel FREXES, Francisco MESQUITA MACHADO, Carlos PINTO, Carlos PINTO DE SÁ, Joaquim RAPOSO, Rui RIO és Fernando RUAS hivatali idejének lejártát követően a Régiók Bizottsága nyolc tagjának helye megüresedett.

               (3)

               Álvaro AMARO, António BORGES, Joaquim DIAS VALENTE, Carlos MARTA, António Jorge NUNES, Vítor PROENÇA és Jaime SOARES hivatali idejének lejártát követően a Régiók Bizottsága hét póttagjának helye megüresedett,

         ELFOGADTA EZT A HATÁROZATOT:
   1. cikk
   A Tanács a hivatali idő hátralévő részére, azaz 2015. január 25-ig, a Régiók Bizottságába a következő személyeket nevezi ki:

               a)

               tagként:

                           —

                           José Agostinho RIBAU ESTEVES, Presidente da Câmara Municipal de Aveiro

                           —

                           Álvaro DOS SANTOS AMARO, Presidente da Câmara Municipal da Guarda

                           —

                           José Maria DA CUNHA COSTA, Presidente da Câmara Municipal de Viana do Castelo

                           —

                           Basílio Adolfo DE MENDONÇA HORTA DA FRANCA, Presidente da Câmara Municipal de Sintra

                           —

                           António Gonçalves BRAGANÇA FERNANDES, Presidente da Câmara Municipal da Maia

                           —

                           Carlos Manuel RODRIGUES PINTO DE SÁ, Presidente da Câmara Municipal de Évora

                           —

                           João Nuno FERREIRA GONÇALVES DE AZEVEDO, Presidente da Câmara Municipal de Mangualde

                           —

                           Luís Filipe SOROMENHO GOMES, Presidente da Câmara Municipal de Vila Real de Santo António

                     és

               b)

               póttagként:

                           —

                           Luís Manuel DOS SANTOS CORREIA, Presidente da Câmara Municipal de Castelo Branco

                           —

                           Francisco Manuel LOPES, Presidente da Câmara Municipal de Lamego

                           —

                           Paulo Jorge FRAZÃO BATISTA SANTOS, Presidente da Câmara Municipal da Batalha

                           —

                           Vitor Manuel MARTINS GUERREIRO, Presidente da Câmara Municipal de São Brás de Alportel

                           —

                           António BENJAMIM PEREIRA, Presidente da Câmara Municipal de Esposende

                           —

                           Vitor Manuel CHAVES DE CARO PROENÇA, Presidente da Câmara Municipal de Alcácer do Sal

                           —

                           Luís Miguel CORREIA ANTUNES, Presidente da Câmara Municipal da Lousã.

         2. cikk
   Ez a határozat az elfogadásának napján lép hatályba.

      Kelt Brüsszelben, 2014. január 28-án.

            a Tanács részéről

            az elnök

         G. STOURNARAS

      (1)  HL L 348., 2009.12.29., 22. o.

      (2)  HL L 12., 2010.1.19., 11. o.